

**REPUBLIKA HRVATSKA**

**KRAPINSKO-ZAGORSKA ŽUPANIJA**

**OPĆINA MIHOVLJAN**

**OPĆINSKO VIJEĆE**

KLASA: 403-01/25-01/04

URBROJ:2140-23-01-25-1

Mihovljan, 19. rujan 2025.

Na temelju članka 119. Zakona o proračunu („Narodne novine“ broj 144/21), članka 48. Zakona o lokalnoj i područnoj (regionalnoj) samoupravi („Narodne novine“ broj 33/01, 60/01, 129/05, 109/07, 125/08, 36/09, 36/09, 150/11, 144/12, 19/13, 137/15, 123/17, 98/19, 144/20) i članka 39. Statuta Općine Mihovljan („Službeni glasnik Krapinsko-zagorske županije“ broj 05/13,11/18, 08/20 i 08/21), Općinsko vijeće Općine Mihovljan na svojoj 03. sjednici održanoj dana 19. rujna 2025. godine, donijelo je

**O D L U K U**

**O ZADUŽENJU OPĆINE MIHOVLJAN ZA REALIZACIJU KAPITALNOG PROJEKTA**

„Pilot projekt razvoja zelene infrastrukture i/ili kružnog gospodarenja prostorom i zgradama u Općini Mihovljan“

Članak 1.

Općina Mihovljan zadužit će se putem kredita u iznosu od 1.000.000,00 eura kod ZAGREBAČKE BANKE d.d. , Trg bana Josipa Jelačića 10, Zagreb, OIB: 92963223473 , za realizaciju kapitalnog projekta, Razdjel 001, Glava 00101, Program 1020, Kapitalni projekt K102002 „Pilot projekt razvoja zelene infrastrukture i/ili kružnog gospodarenja prostorom i zgradama u Općini Mihovljan“ planiranog u proračunu Općine Mihovljan za 2025. godinu i projekcijama za 2026. i 2027. godinu.

Članak 2.

Kredit iz članka 1. ove Odluke koristiti će se pod slijedećim uvjetima:

|  |  |
| --- | --- |
| Korisnik kredita: | Općina Mihovljan, Mihovljan 48, 49252 Mihovljan, OIB: 61303939938 |
| Projekt: | „Pilot projekt razvoja zelene infrastrukture i/ili kružnog gospodarenja prostorom i zgradama u Općini Mihovljan“ |
| Kreditor: | Zagrebačka banka d.d. |
| Iznos kredita u EUR: | 1.000.000,00 EUR (s PDV-om) |
| Namjena kredita: | Realizacija kapitalnog projekta:  „Pilot projekt razvoja zelene infrastrukture i/ili kružnog gospodarenja prostorom i zgradama u Općini Mihovljan“ |
| Valuta kredita: | U EUR |
| Vrsta kredita: | Namjenski kratkoročni krediti u EUR za:financiranje projekta „Pilot projekt razvoja zelene infrastrukture i/ili kružnog gospodarenja prostorom i zgradama u Općini Mihovljan“ |
| Rok i način korištenja: | **sukcesivno, do 12 mjeseci od sklapanja ugovora o kreditu**  Korištenje kredita je namjenski direktno na račun Korisnika kredita (redovni račun) sukladno zahtjevu za korištenje kredita te prema pravdajući dokumentaciji za namjensko korištenje (predugovori, ugovori, situacije izvođača radova idr.).  Isplata sredstava na račun Korisnika kredita vrši se uz prethodno zadavanje naloga Korisnika kredita za plaćanje izvođača radova/dobavljača. |
| Rok i način vraćanja: | Kredit se otplaćuje sukcesivno, a najkasnije u roku od 12 mjeseci od dana korištenja pojedine tranše kredita, u EUR.  U slučaju među-financiranja EU potpore Korisnik kredita se obvezuje izvršiti povrat dijela kredita odmah po primitku EU potpore |
| Kamatna stopa: | 2,50%godišnje,  fiksna |
| Naknada za obradu kredita: | 0,20% jednokratno, prije prvog korištenja |
| Naknada za rezervaciju sredstava: | Ne naplaćuje se |
| Naknada za izmjenu uvjeta kredita: | 500,00 EUR |
| Instrumenti osiguranja: | - zadužnica Korisnika kredita solemnizirana od strane javnog bilježnika |
| Preduvjet za sklapanje ugovora o kreditu: | Standardni preduvjeti za ovakvu vrstu financiranja što, među ostalim, uključuje:  - Odluka općinskog vijeće o zaduživanju  - dostava instrumenata osiguranja |

Članak 3.

Općina Mihovljan će sa svojom poslovnom bankom kod koje ima transakcijski račun - Zagrebačkom bankom d.d. sklopiti ugovor o kreditu pod uvjetom iz ove Odluke, sukladno članku 119. Zakona o proračunu.

Članak 4.

Kreditna sredstva iz članka 1. ove Odluke koristiti će se za sufinanciranje investicije „Pilot projekt razvoja zelene infrastrukture i/ili kružnog gospodarenja prostorom i zgradama u Općini Mihovljan“ u Općini Mihovljan sukladno Ugovoru o dodjeli bespovratnih sredstava za projekte koji se financiraju iz nacionalnog plana oporavka i otpornosti 2021.-2026. potpisanom između Ministarstva prostornog uređenja, graditeljstva i državne imovine i Fonda za zaštitu okoliša i energetsku učinkovitost s jedne strane i Općine Mihovljan (KLASA: 361-03/25-01 URBROJ: 2140-23-02-25-03) intenzitet potpore je 100% ukupno prihvatljivih troškova.

Članak 5.

Ovlašćuje se općinski načelnik Općine Mihovljan za sklapanje ugovora iz članka 3. ove Odluke te izdavanje zadužnice kao instrumenata osiguranja povrata kredita.

Članak 6.

Ova Odluka stupa na snagu prvog dana od dana objave u „Službenom glasniku Krapinsko-zagorske županije“.

Predsjednik Općinskog vijeća

mr. Silvestar Vučković, dr.vet.med.

DOSTAVITI:

1. Krapinsko-zagorska županija, Upravni odjel za poslove Županijske skupštine, n/r Svjetlane Goričan, Magistratska 1, 49000 Krapina ( za objavu),
2. Oglasna ploča i WEB stranica općine Mihovljan,
3. Općinskom načelniku Općine Mihovljan,
4. Jedinstvenom upravnom odjelu, ovdje,
5. Prilog zapisniku,
6. Pismohrana.